b'\n_START_ARTICLE_\nKeelepuu\n_START_PARAGRAPH_\nKeelepuu on v\xc3\xb5rdlevas-ajaloolises keeleteaduses tarvitatav mudel suguluses olevate keelte omavaheliste seoste esitamiseks, n\xc3\xa4iteks keelkondade kirjeldamisel._NEWLINE_Keelepuus on igal reaalsel keelel \xc3\xbclimalt \xc3\xbcks otsene esivanem, mis harilikult on ka veel v\xc3\xa4hemalt \xc3\xbche teise sugulaskeele esivanem. Niisugust kahe v\xc3\xb5i enama keele esivanemat nimetatakse nende keelte algkeeleks._NEWLINE_Keelepuu esitab lisaks reaalsetele keeltele v\xc3\xb5i murretele ka k\xc3\xb5ik konstrueeritud algkeeled, millest keeleteadlased on lugenud neid reaalseid keeli v\xc3\xb5i murdeid p\xc3\xb5lvnevaks._NEWLINE_Keelepuu mudel sarnaneb bioloogias liikide ja liikidest suuremate taksonoomiliste \xc3\xbcksuste omavahelisi seoseid kirjeldavate puudega. Bioloogilise taksonoomia m\xc3\xb5isteid on kasutatud Ameerika \xc3\x9chendriikides indiaani keelte kasutamiseks laialdasemalt kui Euroopa keeleteaduses.'